14. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.Α1β/4822 της 27 Ιουν./12 Ιουλ.  1978 (ΦΕΚ Β΄ 612) Περί τροποποιήσεως και συμπληρώσεως της Α1β/7771/1977 για τη χρήση των υπογείων χώρων ως καταστημάτων. Έχοντας υπόψη: 1.Τον Α.Ν. 2520/40 «περί Υγειονομικών διατάξεων». 2.Το Π.Δ. 544/77 «περί οργανισμού του Υπουργείου Κοινωνικών Υπηρεσιών». 3.Την Υγειονομική Διάταξη Α1β/7771/1977 (ΦΕΚ 984/77 τ.Β΄) «περί χρήσεως των υπογείων χώρων δια την λειτουργίαν καταστημάτων και εργαστηρίων». 4.Το έγγραφο, αριθ. 10191 Φ.701.2/26.5.78, του Αρχηγείου Πυροσβεστικού Σώματος για τα μέτρα πυρασφαλείας για χρήση υπογείων χώρων ως καταστημάτων. 5.Την από 10.6.78 εισήγηση της Υπηρεσίας αποφασίζουμε: Τροποποιούμε και συμπληρώνουμε την Υγειονομική Διάταξη, αριθ. Α1β/7771/77, «περί χρήσεως των υπογείων χώρων δια την λειτουργίαν καταστημάτων και εργαστηρίων», ως ακολούθως: α.Στην περίπτ. (δ) του άρθρ. 1 προστίθεται το κατωτέρω εδάφιο: «Είναι δυνατό να επιτραπεί η χρήση δευτέρου υπογείου ορόφου κειμένου σε μεγαλύτερο των 4 μ. βάθος, από της επιφανείας του πεζοδρομίου, στο μέρος της κυρίας εισόδου για την εγκατάσταση του παρασκευαστηρίου ή του συστήματος πλύσεως σκευών (λάντζα) εστιατορίου ή παρόμοιου καταστήματος, εφόσον και σ’ αυτόν τον υπόγειο όροφο υπάρχει έξοδος κινδύνου ικανού πλάτους και εφόσον απασχολούνται λιγότερα των πέντε άτομα». Σελ. 376,10(ε) Τεύχος 779-Σελ. 64 β.Στην περίπτ. (η) του άρθρ. 1 μετά το δεύτερο εδάφιο προστίθενται τα κατωτέρω εδάφια: «Σε καταστήματα, στα οποία παραμένουν επί πολύ χρόνο καθήμενοι πελάτες (καφενεία, μπαρ, εστιατόρια κλπ.) και των οποίων το εμβαδόν είναι αρκετά περιορισμένο, ώστε να μην είναι δυνατό να εξυπηρετηθούν περισσότερα των 50 άτομα, επιτρέπεται η θύρα εξόδου να έχει πλάτος μικρότερο των 2 μέτρων, όχι όμως και μικρότερο των 1,20 μ. Καταστήματα, σαν τα αναφερόμενα στο προηγούμενο εδάφιο, μπορούν να εξαιρεθούν της απαιτήσεως για την ύπαρξη θύρας εξόδου, που να οδηγεί αμέσως σε ελεύθερο ανοικτό χώρο, εφόσον επικοινωνούν με αίθουσα ή διάδρομο ικανού πλάτους, που τελεί υπό τον ίδιο με το κατάστημα φορέα και καταλήγει σε έξοδο πλάτους 1,20 μ. τουλάχιστον, η οποία οδηγεί σε δρόμο ή πλατεία ή αυλή, ώστε, σε περίπτωση κινδύνου, να εξασφαλίζεται η άνετη διαφυγή των θαμώνων. 